Man må håbe at tyve i Nordjylland ikke er lønnet pr. tyvekost eller provsionslønnet. Udbyttet var i hvert fald lige præcis intet, da tyve var på spil i et sommerhus ved Bisnap i Hals onsdag. Det fremgår af Nordjyllands Politis døgnrapport Politiet fik onsdag et opkald fra ejeren af sommerhus, som i stedet for at kunne smække stængerne op nær Kattegat, måtte ringe 1-1-2 ovenpå en trist overraskelse. 'Heldigvis' var det muligvis Nordjyllands dårligste tyve, der var på spil. Dels kunne de ikke stoppe alarmen, der forskrækkede dem voldsomt. Dels evnede de heller ikke at åbne hoveddøren og flygte ud af den. Ligesom alarmen forsøgte de også at ødelægge døren. Igen - uden succes. Det lykkedes dem til sidst at flygte fra sommerhuse på Gyvelvej ud af samme vindue som de kom ind af. Uden så meget som en ørering. Sammenhæng med andet indbrud? Senere onsdag eftermiddag var den gal igen i Hals - denne gang på Lindevej. Her blev alle ejendele tømt på gulvet af tyve, der brød ind af en dør med skruetrækker og koben omkring middag. Fra gulvet blev der nappet forskellige smykker, en PlayStation 5 og et kontantbeløb. Det fremgår ikke af døgnrapporten om der er sammenhæng mellem de to tyveriforsøg samme dag.

Opsummering:
Der var helt grundlæggende problemer for tyvene.